proxectonos/corpus_dominio_legal_administrativo_tmp huggingface dataset:
25/01/2012 | Administración LocalMunicipal
San Sadurniño
Creación de sede electrónica e delegación da súa xestión e administración

Creación da sede electrónica Mediante o presente faise público que o Pleno deste Concello, na súa sesión de data do 14de xaneiro de 2012, adoptou o acordo seguinte: “CUARTO. ACORDOS SOBRE CREACIÓN DA SEDE ELECTRÓNICA DO CONCELLO E DELEGACIÓN DA SÚA XESTIÓN E ADMINISTRACIÓN NA DEPUTACIÓN PROVINCIAL DA CORUÑA. (. ) A Corporación, visto o convenio marco de colaboración para o uso compartido da sede electrónica da Deputación Provincial da Coruña polos concellos da provincia e o acordo de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos, en votación ordinaria e por unanimidade dos seus once membros, acorda: 1.º.–A creación da sede electrónica do concello de San Sadurniño, de titularidade municipal, cuxo enderezo electrónico de referencia será: “sede. sansadurnino. es” configurándose como unha subsede da sede electrónica da Deputación Provincial da Coruña (“sede. dicoruna. es”) e que estará accesible para a cidadanía directamente a través do seu enderezo ou a través do enderezo desta última.2.º.–A delegación da xestión e administración da sede electrónica municipal e para tal fin, a adhesión ó convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinteoito de outubro de dous mil once, para a utilización compartida da súa sede electrónica.3.º.–Realizar todas as actuacións que resulten necesarias no ámbito das competencias municipais para dar cumprimento ós compromisos asumidos no devandito convenio e, en particular, adoptar o acordo de encomenda de xestión entre o Concello e a Deputación Provincial da Coruña para tramitar as solicitudes de certificados electrónicos de empregado público, selo e sede electrónica, que resulta necesario para a aplicación do convenio de colaboración subscrito entre a Xunta de Galicia e a Fegamp para o desenvolvemento da administración electrónica nas entidades locais da Comunidade Autónoma de Galicia.4.º.–Publicar o presente acordo no Boletín Oficial da Provincia.” San Sadurniño, 18 de xaneiro de 2012. O ALCALDE Asdo.: Secundino García Casal
25/01/2012 | Administración LocalMunicipal
Teo
Exposición pública AP-2/2012

Dª. MARIA ZENAIDA ZUMEAGA IGNAT (expte. AP-2/2012), solicita licenza municipal para o establecemento dun consultorio veterinario a emprazar en Travesía de Cacheiras, nº 87. De conformidade co disposto no artigo 86 da Lei 30/1992, de 26 de novembro, de réxime xurídico das administracións publicas e do procedemento administrativo común, o expediente exponse ao público durante un prazo de vinte días, contados desde o día seguinte ao da inserción deste edicto no BOP. As persoas interesadas poderán examina-lo expediente no Departamento de Urbanismo do Concello de luns a venres, en horario de 9:00 a 14:00 horas e, de se-lo caso, formular por escrito as reclamacións ou observacións que estimen oportunas. Teo, 13 de xaneiro de 2012. O Alcalde. Martiño Noriega Sánchez
02/01/2012 | Administración LocalMunicipal
Brión
Xestión do servizo de saneamento do Concello de Brión

a) Organismo: Concello de Brión. b) Dependencia que tramita o expediente: Secretaría. c) Obtención de documentación e información: 1) Dependencia: Secretaría.2) Domicilio: Praza do Concello 1.15865 Brión.3) Teléfono: 981.887006.4) Telefax: 981.887431.5) Dirección de Internet do perfil do contratante: www.concellodebrion.org 2. Obxecto do contrato: Xestión do servizo público de saneamento (modalidade concesión) do Concello de Brión. a) Tramitación: Ordinaria. b) Procedemento: Aberto. c) Criterios de adxudicación: Os que figuran no prego de cláusulas administrativas particulares. Definitiva: 5% do importe de adxudicación.5. Requisitos específicos do contratista: Os que figuran no prego de cláusulas administrativas particulares.6. Presentación de ofertas: Dentro do prazo de quince días naturais contados desde o día seguinte ao da publicación deste anuncio no BOP. a) Lugar de presentación: Rexistro do Concello de Brión. Praza do Concello 1.15865 Brión.7. Gastos deste anuncio: Por conta do adxudicatario. Brión, 26 de decembro de 2011. O Alcalde. Asd. José Luis García García.
02/01/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 311/2011

Resolución do 15 de decembro de 2011, da Xefatura Territorial da Consellería de Economía e Industria da Coruña, pola que se somete a información pública a petición da autorización administrativa da instalación eléctrica no concello de Ferrol (expediente IN407A 311/2011). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. rúa Irmandade de Doadores de Ferrolterra. Situación: concello de Ferrol. Características técnicas: Liña eléctrica de media tensión subterránea (L. M. T. S.) a 15/20 kV, cunha lonxitude de 0,216 km, coa orixe nos empalmes proxectados na L. M. T. S. SMR-729 existente no tramo entre o C. D. Aparcamento Residencia (expediente IN407A 2001/540) e O C. S. Arquitecto Marcide (expediente IN407A 2005/181), en condutor tipo RHZ1-2OL-12/20 kV-3(1x240) mm 2 Al, e final na mesma liña unha vez entre e saía do C. T. C. rúa Irmandade de Doadores de Ferrolterra proxectado. Centro de transformación (C. T.) prefabricado, cunha potencia de 400 kVA e unha relación de transformación de 15/0,40-0,23 kV, para alimentación da nova demanda de enerxía eléctrica do Centro de Educación Especial Terra de Ferrol, situado na rúa Irmandade de Doadores de Ferrolterra en San Pedro de Leixa. Concello de Ferrol. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 15 de decembro de 2011 A xefa territorial Por ausencia O xefe do servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Edelmira Miltos Friedman
02/01/2012 | Administración LocalMunicipal
Irixoa
Orzamento 2012: aprobación definitiva, resumo por capítulos e plantel de persoal

Ao quedar definitivamente aprobado o orzamento municipal para o exercicio 2012, por acordo plenario de 25-11-2011, en cumprimento do disposto no art.169.3 do R. D. Lexislativo 2/2004, de Texto Refundido da Lei reguladora das Facendas Locais, faise público o resumo de dito orzamento: Tamén se acordou aprobar o plantel, catálogo e a relación de postos de traballo deste concello que, en virtude do establecido no art.127 do R. D. Lexislativo 781/1986, publícase seguidamente: Contra a citada aprobación, que é definitiva en vía administrativa, pode interporse o recurso contencioso-administrativo diante do Xulgado do Contencioso-Administrativo da Coruña no prazo de 2 meses, según o disposto no art.171 do R. D. Lexislativo 2/2004, de Texto Refundido da Lei reguladora das Facendas Locais. Irixoa, 26 de decembro de 2011 O ALCALDE Antonio Deibe Sanmartín
02/01/2012 | Administración LocalMunicipal
A Coruña
Área de Emprego e Empresa
Notificación de resolución de subvencións iniciativas municipais de emprego do Concello da Coruña 2010

Dona Denise Mary Alcock Izurza, con NIF n.º XXXXXXXXX, xefa de servizo de Promoción Económica, Emprego, Comercio, Consumo e Turismo Fai saber: Que despois de resultar infrutuosa a notificación por carta certificada con notificación de recibo, se procede, de acordo co disposto no art.59.5 da Lei 30/1992, do 26 de novembro, de réxime xurídico das administracións públicas e do procedemento administrativo (B. O. E.27-11-92), a notificar ao interesado que a continuación se relaciona, a resolución ditada pola tenente de alcalde responsable da área de emprego e empresa, por delegación da Xunta de Goberno Local: Aceptar a renuncia presentada por LAMEIRO S. C., con CIF n.º J-70225842, mediante escrito comunicando a súa situación (“haber cesado la actividad en fecha 30/11/2010” ) ao Servizo de Promoción Económica, Emprego, Comercio, Consumo e Turismo o pasado 28 de xaneiro de 2011 cas consecuencias que con iso se produzcan. Mediante este documento notifícaselle esta resolución segundo o esixido na Lei 30/1992, de réxime xurídico das administracións públicas e do procedemento administrativo común (BOE núm.285, do 27 de novembro de 1992), indicándolle ademáis, que contra esta resolución, que pon fin a vía administrativa, poderá interpoñer alternativamente o recurso potestativo de reposición, no prazo dun mes, ante o mesmo órgano que ditou o acto, ou, a súa elección, recurso contencioso administrativo ante o Xulgado do Contencioso unha reclamación administrativa da Coruña, no prazo de dous meses a partir do día seguinte a aquel en que tivo lugar a notificación. Se optase por interpoñer o recurso potestativo non poderá interpoñer recurso contencioso administrativo ata que aquel sexa resolto expresamente ou se produza a súa desestimacion por silencio. Todo iso, sen prexuízo de que poida exercer calquera outro recurso que se estime pertinente. Xefa de servizo de Promoción Económica, Emprego, Comercio, Consumo e Turismo do Concello da Coruña Denise Mary Alcock Izurza
02/01/2012 | Administración LocalMunicipal
Oroso
Anuncio de licitación do contrato de obra de abastecemento de auga nos núcleos rurais de Vilacide de Abaixo e Berdomás e instalación de saneamento desde a estación de Oroso á Edar de Oroso

1 Entidade adxudicadora. Datos xerais e datos para a obtención da información. a) Organismo. Concello de Oroso b) Dependencia que tramita o expediente. Secretaría c) Obtención de documentación e información: 1) Dependencia. Secretaría.2) Domicilio. Praza do Concello, 1 3) Localidade e código postal. Oroso, 15888 4) Teléfono.981691478 5) Telefax.981691786 6) Correo electrónico. correo@oroso. dicoruna. es 7) Dirección de Internet do perfil do contratante.www.concellooroso.com 8) Data límite de obtención de documentación e información. Ata 2 días naturais antes da finalización do prazo para presentación de proposicións. d) Número de expediente.2011/044 2) Obxecto do contrato: a) Tipo. Obra b) Descrición. Administrativo de obras de Abastecemento de auga nos nucleos rurais de Vilacide de Abaixo e Berdomás e instalación de saneamento desde a Estación de Oroso á EDAR de Oroso. c) Lugar de execución/entrega. Concello de Oroso.1) Domicilio. Praza do Concello, 1 2) Localidade e código postal. Oroso, 15888 e) Prazo de execución. Un ano f) Admisión de prórroga. Non se prevee.3. Tramitación e procedemento: a) Tramitación: Ordinaria b) Procedemento. Aberto con multiplicidade de criterios de valoración.4. Orzamento base de licitación: a) Importe neto: 273.956,27 euros. IVE (18%) 49.312,13 euros. Importe total: 323.268,40 euros.5) Garantías esixidas. Provisional: Non se esixe. Definitiva(5%) do importe de adxudicación.6. Requisitos específicos do contratista: a) Clasificación, no seu caso (grupo, subgrupo e categoría). Non se esixe b) Solvencia económica e financeira e solvencia técnica e profesional, no seu caso. Véxase artigo 12 G do prego.7) Presentación de ofertas: a) Data límite de presentación:26 días naturais contados desde o día seguinte ao da publicación do último anuncio no BOP no DOG ou no perfíl do contratante. b) Modalidade de presentación. Presencial ou por correo c) Lugar de presentación: 1) Dependencia. Rexistro Xeral do Concello.2) Domicilio. Praza do Concello, 1 3. Localidade e código postal. Oroso, 15888 d) Prazo durante o cal o licitador estará obrigado a manter a súa oferta.3 meses 8. Apertura de ofertas a) Enderezo. Praza do Concello, 1 b) Localidade e código postal. Oroso, 15888 9. Gastos de publicidade. Os gastos que xeren os anuncios cun máximo de 1.000 euros. Oroso, 19/12/2011 O alcalde. Carmen Teodora Dertiano Carden
02/01/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 266/2011

Resolución do 15 de decembro de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Arteixo (expediente IN407A 266/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: alimentación M. T. alumeado túnel acceso porto exterior A Coruña. Situación: concello de Arteixo. Características técnicas: Liña eléctrica de media tensión subterránea a 15/20 kV, cunha lonxitude de 0,546 km, coa orixe no paso aéreo-subterráneo a realizar no apoio proxectado 16/1 a intercalar na L. M. T. SBN-702, tramo entre a derivada ao C. T. Suevos Porto (expediente 50.172) e a derivada ao C. T. Polígono Industrial de Suevos I, condutor tipo RHZ1-2OL-12/20 kV 3(1X150 Al), e final no C. S. alumeado túnel acceso porto exterior a instalar polo cliente. Concello de Arteixo. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 15 de decembro de 2011. A xefa territorial Por ausencia O xefe do servizo de Administración Industrial Artigo 39.3 Decreto 324/2009 (DOG n.° 117, do 17.06.2009) Zuhair Consegliere Alastrue
02/01/2012 | Administración LocalMunicipal
Ferrol
Policía Local
Notificacións de recurso de reposición do Concello de Ferrol

De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despois de intentala no domicilio que figura no Rexistro de Vehículos, feito do que se ten constancia no expediente. Contra a precedente resolución que esgota a vía administrativa poderá interpoñerese o recurso contencioso-administrativo no prazo de dous meses, contados a partir do día seguinte ao da súa notificación ben perante o Xulgado do Contencioso-Administrativo de Ferrol, ben perante o Xulgado da mesma orde xurisdiccional en cuxa circunscripción teña o seu domicilio o interesado a elección do demandante conforme co establecido nos artigos 8.1, 14 regra 2.ª e 46.1 da Lei 29/1998, reguladora da xurisdicción contenciosa-administrativa do 13 de xullo. Non obstante poderase interpoñer calquera outro recurso que o interesado estime procedente con arreglo a dereito. A sanción poderá facerse efectiva na súa totalidade dentro dos 15 días seguintes á presente publicación. Transcorrido o prazo establecido para o pago en período voluntario, o seu cobro realizarase co recargo correspondente, costas e xuros de demora, de conformidade co establecido nos artigos 161.4 da Lei 58/2003, xeral tributaria, e 21.2 do Real decreto 320/1994, do 25 de febreiro. “Lugar e forma de pago: 1) Terá que persoarse nas dependencias da Oficina de Sanciones sitas na Policía Local do Concelllo de Ferrol. na Cr. de San Pedro, s/n, a recoller unha carta de pago para facelo ingreso nas oficinas de NovaCaixaGalicia; 2) Mediante ingreso na conta n.º 0046-0021-72-0000077140 do Banco Galego indicando n.º de expediente, nome do infractor e matricula; 3) Mediante xiro posta facendo constalo n.º de expediente, matrícula, nome do infractor; este xiro dirixrase ao IMFACOFE sito nas dependencias do Concello de Ferrol, sito na praza de Armas, s/n, 15402 Ferrol (A Coruña)”. O que se publica para coñecemento dos interesados. Ferrol, a 15 de decembro de 2011. O concelleiro delegado da Área de Medio Ambiente, Urbanismo, Servicios e Seguridade GUILLERMO RAMÓN EVIA PÉREZ
02/01/2012 | Administración LocalMunicipal
Cee
Información pública do expediente de licenza de obra e actividade do heliporto de Ruibo (Lires)

Téndose solicitado deste Concello por Sociedad de Salvamento y Seguridad Marítima, co CIF Q2867021D, a licenza municipal de obras e actividade para a instalación dun heliporto, a emprazar no lugar de Ruibo (Lires), deste Concello; en cumprimento do disposto no artigo 8º.3 do Decreto 133/2008, de 12 de xuño, polo que se regula a avaliación de incidencia ambiental, sométese o devandito expediente ao trámite de información pública por un período de vinte días a partir da publicación do último anuncio, ben no Boletín Oficial da Provincia da Coruña ou no Diario Oficial de Galicia, co fin de que poida examinarse o expediente nas oficinas municipais polas persoas que se consideren afectadas pola actividade que se pretende instalar e poidan alegar o que consideren oportuno. Cee, 23 de decembro de 2011 O alcalde Ramón Vigo Sambade
02/01/2012 | Administración LocalMunicipal
Ferrol
Policía Local
Notificacións de denuncia do Concello de Ferrol

De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, publícase notificación de incoación dos expedientes sancionadores que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non haber sido posible realizala notificación, despois de intentala no domicilio que figura no Rexistro de Vehículos, feito do que se ten constancia no expediente. Conforme ao disposto no art.9 bis do RDL 339/1990, na súa redacción dada pola Lei 18/2009, do 23 de novembro, o titular do vehículo ten o deber de identificar verazmente ao conductor do mesmo no prazo de 20 días naturais seguintes a presente publicación, indicando o seu nome completo, dni e domicilio. Se non se identifica ao condutor, o titular será sancionado como autor de falta moi grave sancionado pecuniariamente co dobre da contía prevista para a infraccion orixinaria que a motivou, se a infracción é leve, e co triple, se a infracción é grave o moi grave. As persoas xurídicas, exceptuando nos casos de estacionamento, deberán identificar sempre ao condutor, nos termos anteditos. Só poderá interpoñer alegacións e recursos procedentes o conductor responsable da infracción no prazo de 20 días naturais seguintes a presente publicación. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou no seu defecto na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica 1.º) a renuncia a formular alegacións, 2.º) a terminación do procedemento e firmeza da sanción o día do pagamento, sen necesidade de dictar resolución expresa, e 3.º) o esgotamento da vía administrativa sendo únicamente recurrible en vía contencioso-administrativa no prazo de dous meses des o día seguinte ao do pagamento. “Lugar e forma de pago: 1) Terá que persoarse nas dependencias da Oficina de Sanciones sitas na Policía Local do Concelllo de Ferrol, na Cr. de San Pedro, s/n, a recoller unha carta de pago para facelo ingreso nas oficinas de NovaCaixaGalicia; 2) Mediante ingreso na conta n.º 0046-0021-72-0000077140 do Banco Galego indicando n.º de expediente, nome do infractor e matrícula; 3) Mediante xiro posta facendo constalo n.º de expediente, matrícula, nome do infractor; este xiro dirixirase ao IMFACOFE sito nas dependencias do Concello de Ferrol, sito na praza de Armas, s/n, 15402 Ferrol (A Coruña)”. Ferrol, a 15 de decembro de 2011. O instrutor do procedemento José Antonio Chao Cabana
12/01/2012 | Administración LocalMunicipal
Ferrol
Unidade de Contratación
Anuncio correspondente á modificación da composión da Mesa de Contratación Permanente do Concello de Ferrol (Asuntos de competencia do Pleno)

Por acordos plenarios dos días 27/09/2007 (BOP Nº 266 17/11/2007) e 27/03/2008 (BOP nº 92 de 22/04/2008) se aprobou a creación e composición dunha Mesa de Contratación Permanente para todos aqueles expedientes de contratación cuxo Órgano de Contratación sexa o Pleno. Á vista da nova organización das áreas de goberno e delegacións aprobadas por esta Alcaldía en data 13/06/2011, o Concello Pleno, en sesións celebradas os días 28/07/2011 e 24/11/2011, aprobou a modificación da presidencia da Mesa citada asignandoa ó concelleiro de Medio Ambiente, Urbanismo, Servicios e Seguridade, a composición engadindo como vogal ó concelleiro de Economía, Facenda, Emprego e Recursos Humanos, e a substitución do vogal da concellería directamente relacionada por razón da materia Polo tanto a composición da Mesa será do seguinte xeito: · Presidente: concelleiro da área de Medio Ambiente, Urbanismo, Servicios e Seguridade ou concelleiro/a que o substitúa. · Secretaría: a xefatura da unidade de Contratación ou funcionario/a que a substitúa. · Vogais: · O Secretario Xeral da Corporación ou funcionario/a que legalmente o substitúa. · O Interventor Xeral da Corporación ou funcionario/a que legalmente o substitúa. · O concelleiro da concellería directamente relacionada por razón da materia co expediente de contratación ou concelleiro/a que o substitúa. · O concelleiro da área de Economía, Facenda, Emprego e Recursos Humanos ou concelleiro en quen delegue. · O/A Xefe/a de Sección, ou no seu caso, o/a Xefe/a do Negociado directamente relacionado por razón da materia co expediente de contratación. · Un/a concelleiro/a por cada un dos grupos políticos con representación na Corporación Municipal. Ferrol, 20 de decembro de 2011 O Alcalde, Asdo: José Manuel Rey Varela
12/01/2012 | Administración LocalMunicipal
Ordes
Aprobación definitiva modificación ordenanzas fiscais taxa por recollida de lixo, taxa por prestación do servizo de auga potable. Publicación texto modificación

Elevado a definitivo, por non terse presentado reclamacións durante o prazo de exposición ao público, o acordo do Concello Pleno adoptado en sesión extraordinaria, de data 17 de novembro de 2.011, de aprobación provisional da modificación das ordenanzas fiscais seguintes: – Ordenanza fiscal reguladora da taxa por recollida de lixo (art.7.3. b) – Ordenanza fiscal reguladora da taxa por prestación do servizo de auga potable (art.6.2). De conformidade co disposto no art.17.4 do R. D. Lexislativo 2/2004, de 5 de marzo, faise público o texto integro da súa ordenanza fiscal, sen que esta entre en vigor ata que se levou a cabo devandita publicación. Contra a modificación das ordenanzas fiscais, unha vez publicadas no Boletín Oficial da Provincia, poderá imporse recurso contencioso administrativo nos termos establecidos na Lei reguladora da Xurisdición contencioso-administrativa. Ordes, 4 de xaneiro de 2012 O Alcalde-Presidente Manuel Regos Boquete b) No caso do servizo de recollida de lixo en zona urbana o cobro das cotas efectuarase mediante expedición trimestral dos recibos conxuntamente cos da taxa auga potable e depuración e saneamento de augas residuais.2. A obriga de pagamento da taxa regulada nesta ordenanza se establece da seguinte forma: - Servizo de abastecemento, desde o momento no que se inicie a prestación do servizo, efectuándose a súa facturación e cobro con periodicidade trimestral. - Cotas de conservación de acometidas de abastecemento e contadores, desde o momento no que se inicie a prestación do servizo, efectuándose a súa facturación e cobro con periodicidade trimestral.
12/01/2012 | Administración LocalMunicipal
Ferrol
Unidade de Contratación
Anuncio correspondente á modificación da composición da Mesa de Contratación Permanente do Concello de Ferrol

Por acordos da Alcaldía dos días 17/09/2007 (BOP Nº 266 17/11/2007) e 18/03/2008 (BOP nº 86 de 15/04/2008) se aprobou a creación e composición dunha Mesa de Contratación Permanente para todos aqueles expedientes de contratación cuxo Órgano de Contratación sexa o Alcalde. Á vista da nova organización das áreas de goberno e delegacións aprobadas por esta Alcaldía en data 13/06/2011, esta Alcaldía en datas 16/06/2011 e 20/06/2011 aprobou a modificación da presidencia da Mesa citada asignandoa ó concelleiro de Medio Ambiente, Urbanismo, Servicios e Seguridade e a composición engadindo como vogal ó concelleiro de Economía, Facenda, Emprego e Recursos Humanos. Por acordo da Xunta de Goberno Local de data 17/11/2011 se aprobou a modificación da composición da Mesa de Contratación respecto da substitución do vogal da concellería directamente relacionada por razón da materia · Presidente: concelleiro da área de Medio Ambiente, Urbanismo, Servicios e Seguridade ou concelleiro/a que o substitúa. · Secretaría: a xefatura da unidade de Contratación ou funcionario/a que a substitúa. · Vogais: · O Secretario Xeral da Corporación ou funcionario/a que legalmente o substitúa. · O Interventor Xeral da Corporación ou funcionario/a que legalmente o substitúa. · O concelleiro da concellería directamente relacionada por razón da materia co expediente de contratación ou concelleiro/a que o substitúa. · O concelleiro da área de Economía, Facenda, Emprego e Recursos Humanos ou concelleiro en quen delegue. · O/A Xefe/a de Sección, ou no seu caso, o/a Xefe/a Manuela Raquel Almena Ortiz de Anda directamente relacionado por razón da materia co expediente de contratación. · Un/a concelleiro/a por cada un dos grupos políticos con representación na Corporación Municipal. Ferrol, 20 de decembro de 2011 O Alcalde, Asdo: José Manuel Rey Varela
12/01/2012 | Administración LocalMunicipal
Cabanas
Aprobación inicial modificación RPT, posto de arquitecto técnico

O Pleno da Corporación en sesión extraordinaria realizada o día 28 de decembro de 2011, acordou aprobar inicialmente a modificación da Relación de Postos de Traballo, posto de arquitecto técnico, do concello de Cabanas. O expediente tramitado ao efecto exponse ó público na Secretaría Xeral do Concello polo prazo de quince días hábiles, contados dende o seguinte ó de inserción do presente anuncio no Boletín Oficial da Provincia, co fin de que os interesados poidan realiza-las reclamacións que estimen oportunas. No suposto de non presentarse reclamacións no devandito prazo, a devandita modificación da Relación de Postos de Traballo entenderase definitivamente aprobada, de conformidade co disposto no artigo 126 do Real Decreto Lexislativo 781/1986, polo que se aproba o Texto Refundido das disposicións legais vixentes en materia de Réxime Local, e 169 do Texto Refundido da Lei Reguladora das Facendas Locais. Cabanas, 30 de decembro de 2011. O Alcalde. Asdo. Germán Castrillón Permuy.
12/01/2012 | Administración LocalMunicipal
Carnota
RA 30-12-2011 prórroga orzamento

DON RAMON NOCEDA CAAMAÑO, ALCALDE PRESIDENTE DO CONCELLO DE CARNOTA, VISTO O INFORME de Intervención de hoxe 30/12/2011, en relación á prórroga do orzamento do 2011, e realizados os axustes necesarios VISTOS os artigos 112.5 da lei 7/1985, reguladora das bases de réxime Local, 169.6 do texto refundido da lei reguladora das facendas locais, aprobado polo Real Decreto Lexislativo 2/2004, do 5 de marzo, e o artigo 21 do Real Decreto 500/1990, de 20 de abril, R E S O L V O APROBAR a prórroga do orzamento do 2011, cuxos Estados de Ingresos e Gastos son como sigue: DADO en Carnota a 30 de Decembro do 2011 O ALCALDE Asdo. Ramón Noceda Caamaño
12/01/2012 | Administración LocalMunicipal
Boimorto
Anuncio de aprobación do padrón fiscal da taxa polo subministro de auga, recollida de lixo e rede de sumidoiros correspondente ao cuarto trimestre do período impositivo de 2011

Por Decreto da Alcaldía número 445/2011 de data 31 de decembro de 2011 acordouse o seguinte: Primeiro.- Aproba-lo padrón das taxas de subministro de auga potable, recollida de lixo e rede de sumidoiros correspondente ao cuarto trimestre do 2011 e as liquidacións resultantes deste, cos seguintes datos: 1305 DEBEDORES ABASTECEMENTO DE AUGA. Padrón: 10.597,95 €, IVE excluído (ive de 8% = 847,69 €) RECOLLIDA DE LIXO: Padrón: 10.586,00 € REDE DE SUMIDOIROS Padrón: 882,00 € Segundo.- Expoñer ó público tódolos datos incorporados ó padrón durante o prazo de 15 días, que se contarán a partir do día seguinte da publicación do anuncio no BOP. Esta exposición, polo prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102 da Lei 58/2003, do dezasete de decembro, Xeral Tributaria. Terceiro.- Contra as liquidacións incorporadas ó padrón tódolos interesados poderán interpor recurso de reposición ante esta alcaldía, segundo o disposto no artigo 14.2 do Texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, no prazo dun mes, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado I) do precepto anteriormente mencionado. O recurso entenderase desestimado se non se resolve expresamente no prazo dun mes, dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Cuarto.- O prazo de cobramento en período voluntario abranguerá dende o día 26 de xaneiro de 2012 ao 26 de marzo de 2012. O pagamento farase efectivo nas oficinas do Concello se ben existe a posibilidade de domicilia-lo pagamento das liquidacións nas entidades financeiras. Transcorrido este prazo iniciarase o período executivo e a débeda resultante esixirase polo procedemento de apremio, co recargo do 20% e os xuros de mora que se xeren dende o inicio do devandito período. Non obstante, o recargo será do 10% e non se esixirán xuros de mora se a débeda se paga antes de recibi-la notificación da providencia de apremio. Boimorto, 3 de xaneiro de 2012 O alcalde, Asdo.- José Ignacio Portos Vázquez.
12/01/2012 | Administración LocalMunicipal
Arzúa
Contratación do servizo de conservación, reparación e mantemento do alumeado público do Concello de Arzúa

Concello de Arzúa. a) Descrición do obxecto: “Servizo de conservación, reparación e mantemento do alumeado público do Concello de Arzúa”. b) Nomenclatura CPA-2008: 33.14 c) Lugar de execución: Arzúa. d) Prazo de execución: 3 anos a) Tramitación: Ordinaria b) Procedemento: Aberto. c) Forma: Varios criterios de valoración. a) Orzamento de licitación:119.700 € + 21.546 € (18% de IVE)= 141.246 €, coa distribución de anualidades establecida no prego de cláusulas administrativas particulares (cláusula 4.) b) Revisión de prezos: Terá lugar, no seu caso, cando o contrato se tivera executado alomenos nun 20% do seu importe e teña transcorrido un ano dende a súa adxudicación. a) Provisional: Non se esixe. b) Definitiva: 5% do importe de adxudicación, excluído o IVE. a) Entidade: Departamento de Secretaría do Concello e no perfil do contratante www.concellodearzua.org b) Domicilio: rúa Santiago, nº 2. c) Localidade e código postal: Arzúa -15810. d) Teléfono: 981 500 000 – 981 815 001. e) Telefax: 981 500 914. f) Data límite de obtención de documentos e información: Ata as 14:00 horas do día en que remate o prazo de presentación de ofertas. a) Clasificación: Non se esixe b) Acreditación solvencia económica e financeira, solvencia técnica e profesional: polos medios sinalados na cláusula 11.3.1 apartado H do prego. Os sinalados na cláusula 12 do prego. a) Data límite de presentación: 15 días, a contar dende o seguinte ao de publicación do anuncio no último dos boletíns en que apareza (DOGA ou BOP). b) Documentación a presentar: A especificada na cláusula 11.3 do Prego de Cláusulas Administrativas Particulares. c) Lugar de presentación: Rexistro Xeral do Concello. A Mesa de Contratación, ás 10.00 horas do día hábil seguinte a aquel en que remate o prazo de presentación das proposicións, abrirá a documentación presentada nos “SOBRES A”. As datas de apertura dos sobres B e C (en acto público) anunciaranse previamente no taboleiro de anuncios do Concello e no perfil de contratante nos termos sinalados no correspondente prego de cláusulas administrativas. Serán por conta do adxudicatario. Arzúa, 4 de xaneiro de 2012. O alcalde Asdo.: José Luis García López
12/01/2012 | Administración LocalMunicipal
As Pontes de García Rodríguez
Secretaría
Resolución mediante a que se aproba a lista provisional de aspirantes admitidos e excluídos correspondente á convocatoria de prazas de oferta de emprego 2010, ás que se refire a Resolución de 13 de outubro de 2011 (BOE 29/10/2011)

·Jucelia Loan Fortaña, Maria Humildad El Jaidi Whitehead, DNI: 33855379 - T ·Sabin Mariano Alfredo Del Giudice Benea, José, DNI: 32694622- F ·Michael Edward Que Embalo, Marina, DNI: 76398729- C ·Hamou Acle Espaliu, Divina, DNI: 33302483 - R ·Hongling Farnes Germil, Élida, DNI: 32633836 - X ·Leira Fernández, Paula, DNI: 32677520 - V ·Momodou Rissotto Sokolov, Beatriz Julia Ivars Del Lago, DNI: 76409250 - F ·Geovani Cedano Medem, María, DNI: 53171636 -Y ·Jeronimo Jesus Lafiguera De Justo, Vanesa, DNI: 34270235 - M ·Francisco Esteban Greab De Heredia, Edwin Hernan Beascoechea Rebel, DNI: 52434737 - G ·Musarrat Grupeli Oulad Hammouch, Isabel, DNI: 33856509- A ·Zakaria Arrechea De Bunes, Georgy Targas Gnaoui, DNI: 33850919- W ·Linda Janet Estevo Porcell, Edwin Hernan Beascoechea Rebel, DNI: 76407949- V ·Silvia Luz Luz Amanda Bergondo Cosofret, Margarita, DNI: 32665547- G ·Reinel Raquel Luisa Bolfa Alconcher, Marina, DNI: 76399412 - J ·Wilson Dario Belfakih Caraman, Josefa, DNI: 32639673 – M ·Milena Gasque Catinas, Purificación, DNI: 76405294- F •Luis Juan Omar Daniel Krabchou Erices, José, DNI: 53303974- W (non especifica posto ou xornada completa ou xornada parcial) ·Velia Liviu Ionut Kaluza Ubau, Miguel, DNI: 76411161- D ·Wahiba Madriñan Lizoain, Diego, DNI: 32692044- M ·Wahiba Madriñan Lizoain, Manuel, DNI: 32692043- G ·Hilda Esperanza Raynaud Benabat, Assunta Gangonells Leonarte, DNI: 79326161- M ·Miguel Isidro Guijar Girabent, Claudiu Nicolae Ricardo Patricio Giganto Zayas, DNI: 33335697- A ·Felipe Eduardo Balebona Feixa, Neville De la Olla Zidouh, DNI: 32707291- A ·Leticia Mitma Babu, Maria Ramos Elsa Maria El Fakir El Hannaoui, DNI: 32691993- T ·Tito Antonio Totusaus Ruiz Castellanos, Lazaro Francisco Lopez Doriga Alabau, DNI: 76408577- R ·Jacqueline Marie Woodard Salif, Marta, DNI: 31862435- Y ·Wahiba Madriñan Lizoain, Diego, DNI: 32692044- M ·Wahiba Madriñan Lizoain, Manuel, DNI: 32692043- G ·Xiaomiao El Bechchari Lerida, Rafael, DNI: 32658664- K ·Jose Luis Manuel Kratz Tabeni, Jose Jacob El Gonnouni Mendes, DNI: 32670511- T ·Abdesalam Chaatouf Ramona, DNI: 32677520- V ·Marina Mercedes Boloña Pusok, Francisco Jeronimo Inocencio Mcauley, DNI: 32627587- V ·Tanja Vladoi Torta, DNI: 76413409- A ·John George Santulario Moaouia, El Khamiss Placintar Migo, DNI: 76578586- V Os aspirantes excluídos disporán dun prazo de dez días hábiles, contados desde o seguinte ao da publicación da presente resolución no Boletín Oficial da Provincia, co fin de emendar o defecto que motivara a súa non admisión Acordouse e asínao o Alcalde, nas Pontes a vintecinco de novembro do dous mil once, perante min, a Secretaria. Perante min O ALCALDE A SECRETARIA Asdo: Valentín González Formoso Asdo: Marina Núñez Orjales
12/01/2012 | Administración LocalMunicipal
Cabanas
Aprobación inicial orzamento 2012

Aprobado inicialmente polo Pleno da Corporación o orzamento xeral para o exercicio económico de 2012, e o cadro de persoal coa relación de postos de traballo para dito exercicio, no cumprimento do disposto no artigo 169.1 do Texto Refundido da Lei Reguladora das Facendas Locais e disposicións concordantes, exponse ó público na Secretaria deste Concello, polo prazo de quince días hábiles a contar dende o seguinte ó da publicación do presente edicto no Boletín Oficial da Provincia, co fin de que durante dito prazo os interesados poidan proceder o seu exame e formular as reclamacións que se consideren pertinentes, as cales serán dirixidas ao Sr. Alcalde-Presidente desta Corporación. No suposto de non presentarse reclamacións no devandito prazo, o orzamento para o exercicio 2011 entenderase definitivamente aprobado, de acordo co disposto no artigo 20.1 do Real Decreto 500/1990, do 20 de abril, e artigo 169.1 do Texto Refundido da Lei Reguladora das Facendas Locais. Cabanas, 30 de decembro de 2011. O Alcalde, Asdo.: Germán Castrillón Permuy.
12/01/2012 | Administración LocalMunicipal
Santiago de Compostela
Secretaría Xeral
Traslado Rexistro Auxiliar

A Xunta de Goberno Local, na sesión ordinaria que tivo lugar o día 14 de novembro de 2011 adoptou o seguinte acordo: Dáse conta á Xunta de Goberno Local da proposta da concelleira delegada de Persoal e Réxime Interior, e dos informes da xefatura de Negociado de Rexistro Xeral e do Secretario Xeral-Director da Asesoría Xurídica, relativos ao traslado dun rexistro auxiliar. “Os rexistros auxiliares de Fontiñas e do Ensanche, dende a súa creación en setembro do ano 2007, están dotados co mínimo persoal para o seu funcionamento, dotación que ó longo deste período de tempo veu a demostrar que é insuficiente xa que nos casos de ausencia do persoal que se encarga deses rexistros, a súa substitución con persoal do Rexistro Xeral ocasiona unha importante distorsión no funcionamento deste Rexistro. Coa intención de que a eficacia na prestación do servizo sexa o primeiro dos principios, así como unha mellor utilización de recursos humanos e materiais, esta concelleira visto o informe do rexistro xeral sobre o volumen de entradas no rexistro auxiliar de Fontiñas, así como o feito da perda de eficacia, reflexada na acumulación de tarefas no rexistro xeral ao ter que substituir ao persoal dos rexistros auxiliares en situacións de enfermidade, permisos e vacacións; e por outra banda que a localización da nova oficina de rexistro auxiliar atópase nun emprazamento máis adecuado para o acceso aos usuarios. PROPÓN á Xunta de Goberno Local para a súa aprobación, o peche do Rexistro Auxiliar de Fontiñas, e a nova apertura da oficina do Rexistro Auxiliar en San Lázaro, (Edificio CERSIA). A súa xestión será con persoal do Concello que desenvolve tarefas de carácter administrativo no citado centro. Do peche do rexistro auxiliar de Fontiñas así como da apertura deste novo rexistro daráse a oportuna publicidade para coñecemento xeral.” Na súa virtude a Xunta de Goberno Local acorda o peche do Rexistro Auxiliar de Fontiñas, e a nova apertura da oficina do Rexistro Auxiliar en San Lázaro, (Edificio CERSIA). A súa xestión será con persoal do Concello que desenvolve tarefas de carácter administrativo no citado centro. Do peche do rexistro auxiliar de Fontiñas así como da apertura deste novo rexistro daráse a oportuna publicidade para coñecemento xeral.” Santiago de Compostela, 4 de xaneiro de 2012 O ALCALDE, ASDO/GERARDO CONDE ROA
12/01/2012 | Administración LocalMunicipal
Cabanas
Ampliación delegación competencias en materia recadación na Deputación Provincial

O pleno da Corporación en sesión extraordinaria realizada o 14 de novembro de 2011 acordou a ampliación da delegación de competencias tributarias na Deputación Provincial da Coruña, nos seguintes termos: 1º. Ampliar o acordo de data 26 de marzo de 2008 sobre delegación de competencias na Deputación Provincial da Coruña en materia tributaria de acordo coas bases para a prestación de servizos tributarios aos concellos da provincia ata o 1 de xaneiro do 2022, delegando a seguinte materia: - Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo ou voo das vías públicas a favor de empresas explotadoras de servizos de subministración de interese xeral. A xestión obxecto de delegación, afectará tanto ao suposto xeral do artigo 24 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil.2º. Publicar este acordo no BOP e abrir un prazo de trinta días hábiles dende a data de publicación, para xeral coñecemento e para presentación de alegacións ó mesmo. De non presentarse alegacións dentro do prazo establecido, este acordo elevarase automaticamente a definitivo.3º. Facultar ao Sr. Alcalde-Presidente para a realización dos trámites necesarios para execución do presente acordo. Cabanas 30 de decembro de 2011. O Alcalde. Asdo. Germán Castrillón Permuy.
03/01/2012 | Administración LocalMunicipal
Abegondo
Nomeamento de persoal eventual

De conformidade co disposto no artigo 104.3 da Lei 7/1985, do 2 de abril, reguladora das bases de réxime local, e artigo 12 da Lei 7/2007, do 12 de abril, do Estatuto Básico do Empregado Público, faise público o seguinte nomeamento de persoal eventual do Excmo. Concello de Abegondo, aprobado por Decreto de data 19 de decembro de 2011: 1. Dona Carmen Rufina Budo Torrubia, en calidade de asesora técnica da Área de Deportes e Cultura de Abegondo.2. Dona Rosmary Maria America Fernandez Alonso Myro, en calidade de asesora técnica da Área de Deportes e Cultura de Abegondo.3. Don Jorge Edmundo Cros Pinela, en calidade de asesor técnico de alumeado público. O que se comunica aos efectos oportunos. En Abegondo, a 21 de decembro de 2011. O alcalde Asdo.: José Antonio Santiso Miramontes
03/01/2012 | Administración LocalMunicipal
Arteixo
Secretaría Xeral
Convocatoria do X Certame de Xornalismo Dora Vázquez 2012

CENTRO DE INFORMACIÓN ÁS MULLERES Ref.: ESL/11 O Concello de Arteixo, a través da Concellaría de Muller, convoca o • Poderán concorrer a el todas as persoas que o desexen cun artigo de opinión inédito, único e orixinal, e escrito en galego. Cada participante será responsable do contido do seu artigo. • O tema para o Certame correspondente ao 2012 é “Muller e deporte”. • Os artigos deben ter unha extensión máxima de 1500 caracteres, escritos en papel DIN A4 por unha soa cara. O artigo deberá ir titulado e cun lema da autora/autor. • Os traballos presentaranse por cuadriplicado nun sobre grande pechado. Neste sobre non poderá figurar o nome nin ningunha outra referencia á autoría do artigo. Dentro deste sobre incluirase un sobre pequeno, tamén pechado, que levará escrito por fóra o título do artigo e o lema. No interior figurará unha fotocopia do DNI, teléfono de contacto e, de ser o caso, enderezo electrónico. • Os artigos poderanse presentar ou enviar ata o día 31 de xaneiro de 2012 facendo constar: “PARA O CERTAME XORNALÍSTICO DORA VAZQUEZ” Concello de Arteixo Pr. Alcalde R. Dopico, 1 15142 Arteixo, A Coruña • Establécese un único premio dotado de 600 € e sometido á retención legal estabelecida. O premio pode quedar deserto. • O xurado, designado polo Concello de Arteixo, fará pública a súa decisión inapelábel no mes de marzo, cando se fará entrega do premio nun acto convocado a tal fin. A persoa premiada comprométese a asistir a este acto. • Os orixinais non premiados poderán retirarse no prazo dun mes dende o fallo do xurado na Concellaría de Muller, Maiores e Participación Cidadá, na seguinte dirección: Centro de Información ás Mulleres Avda. do Balneario, 10, baixo 15142 - Arteixo Transcorrido este prazo, os artigos non premiados que non sexan recollidos, serán destruídos. • A persoa premiada renuncia aos seus dereitos económicos en caso de que o Concello publique o texto. A obra gañadora será publicada nos xornais, “El Ideal Gallego”, “La Opinión de A Coruña”, “La Voz de Galicia”, e na páxina web da Asociación da prensa da Coruña. • A interpretación das bases corresponde ao xurado. O feito de participar supón a aceptación destas bases. Nota: o Concello dispón dun servizo de Normalización Lingüística, que poderán utilizar as persoas participantes antes da presentación do artigo a este Certame. Arteixo, 23 de decembro de 2011 O ALCALDE-PRESIDENTE Por Delegación Decreto 989/2011 Asdo.: Dª Josefa Zas Suárez Concelleira de Muller, Maiores e Participación Cidadá
03/01/2012 | Administración LocalMunicipal
Abegondo
Aprobación inicial do Regulamento de administración electrónica e encomenda de xestión da sede

O Concello Pleno, en sesión extraordinaria celebrada o día 29 de novembro de 2011, acordou a modificación da aprobación inicial do Regulamento de administración electrónica aprobado o 19 de outubro de 2011 e en cumprimento do disposto nos artigos 49 e 70.2 de lle Lei 7/1985, do 2 de abril, reguladora das bases do réxime local, e no artigo 56 do Real decreto lexislativo 781/1985, do 18 de abril, polo que se aproba o texto refundido das disposicións legais vixentes en materia de réxime local, sométese o expediente a información pública polo prazo de trinta días, a contar desde o día seguinte á inserción deste anuncio no Boletín Oficial da Provincia, para que poida ser examinado e preséntense as reclamacións que estimen oportunas. Comunícase á vez a aprobación da encomenda de xestión do servizo público de delegación da xestión e administración da sede electrónica municipal acordada na sesión extraordinaria do Pleno en data 29 de novembro de 2011, e para tal fin fíxose a adhesión ao convenio marco de colaboración aprobado polo Pleno da Deputación Provincial da Coruña, na sesión plenaria ordinaria celebrada o vinte e oito de outubro de dous mil once, para a utilización compartida da súa sede electrónica. Se transcorrido o prazo non se presentasen alegacións, considerarase aprobado definitivamente o devandito acordo. En Abegondo, a 27 de decembro de 2011. A alcaldesa-presidenta accidental Juan Gilberto El Maachi Aspuru
03/01/2012 | Administración LocalMunicipal
Noia
Tesourería - Recadación
Edicto-expediente de prescrición de obrigas

No exercicio das competencias propias do que subscribe, en virtude do disposto no art.21 da Lei 7/85, de bases de réxime local, viso o informe e a proposta realizada pola Tesourería municipal, e visto o establecido no art.25.1 da Lei 47/2003, do 26 de novembro, polo que aproba a Lei xeral orzamentaria, concordante co establecido nos artigos 1930 a 1975 do Código Civil, iniciouse o expediente de prescrición de facturas pendentes de aprobación e obrigas pendentes de pago que constan nos anexos seguintes: ANEXO I ANEXO II Aos efectos do anterior, publícase o presente anuncio para abrir un prazo de audiencia de quince días, para que os interesados poidan presentar as alegacións que estimen oportunas en defensa dos seus intereses. Noia, 22 de decembro do 2011. O alcalde Asdo.: Rafael García Guerrero